Mati á skólastarfi er yfirleitt skipt í innra og ytra mat . Með innra mati er átt við sjálfsmat stofnunar , unnið af starfsmönnum hennar . Markmið innra mats er að tryggja að starfsemi skólans sé í samræmi við lög , reglugerðir og aðalnámskrá grunnskóla . Grundvallaratriði innra mats er að það stuðli að umbótum sembæti skólastarfið og efli skólaþróun . Með ytra mati er átt við úttekt á starfsemi stofnunar sem unnin er af utanaðkomandi aðilum . Í gildandi lögum um grunnskóla er að finna ákvæði um mat á skólastarfi . Þar er megináhersla lögð á sjálfsmat skóla en jafnframt ber Menntamálaráðuneytinu að sjá til þess að fram fari ytra mat á starfsemi einstakra skóla eða á einstökum þáttum skólastarfs og jafnframt að úttekt sé gerð á sjálfsmatsaðferðum skóla . Veturinn 2019 - 2020 verður innra mat skólans endurskoðað með áherslu á skipulag , framkvæmd og umbætur . Matsteymi verður skipað og fer skólastjóri fyrir því . Í vetur verður unnið að eftirfarandi markmiðum : Skipulag : • Að innra mat sé sjálfsagður hlutur af skólastarfinu og allir starfsmenn skólans meðvitaðir . • Að innra mat sé alltaf í gangi samkvæmt áætlunum . • Allir starfsmenn skilja hvernig spurningalistar og fjölbreytt gögn leggja lóð á vogaskálarnar til að auka gæði skólastarfsins innan frá . Framkvæmd : • Að nám og kennsla sé metin reglulega og sé hluti af daglegu starfi kennara og stjórnenda . • Innra mat byggir á margvíslegum upplýsingum sem og eru notaðar fjölbreyttar aðferðir . • Niðurstöður úr spurningalistum og viðtölum eru nýttar til úrbóta út frá skýrum viðmiðum . • Innra mat er samstarf allra aðila skólasamfélagsins og oft nefnt . • Að þegar gagna er aflað sé leitað eftir sjónarmiðum allra helstu hagsmunaaðila eftir því sem við á . • Að matsframkvæmdin sé endurmetin reglulega og reynslan af matinu ígrunduð og skráð . Umbætur : • Að innra mats skýrslur séu ávallt aðgengilegar , skiljanlegar og til þess fallnar að gera gæði skólastarfsins sífellt betri . • Að allt skólasamfélagið skilji með hvaða hætti gæðaviðmið séu nýtt til umbóta . • Að umbætur séu reglubundinn partur af skólastarfinu og leiði til breytinga til hins betra